ສະຫະລັດມີແຜນການ ສ້າງຄວາມສົມດຸນ ດ້ານທະຫານໃໝ່ ຢູ່ໃນຂົງເຂດເອເຊຍ (ວີດີໂອ)
ສະຫະລັດ​ມີ​ແຜນການ ​ທີ່​ຈະ​​ເຄຶ່ອນຍ້າຍ ​ກອງທັບ​ເຮືອຂອງ​ຕົນ 60 ​ເປີ​ເຊັນ ​ໄປ​ຍັງ​ຂົງ​ເຂດ​ປາຊິ​ຟິກ ​ພາຍ​​ໃນ​ປີ 2020.
ສະຫະລັດໄດ້ປະກາດອອກໄປເມື່ອຕົ້ນປີນີ້ວ່າ ຕົນມີແຜນການຈະຫັນປ່ຽນການເນັ້ນໜັກ ດ້ານຄວາມໝັ້ນຄົງຂອງຕົນ ໄປໃສ່ຂົງເຂດເອເຊຍ ແລະໃນຂະນະທີ່ຂັ້ນຕອນດັ່ງກ່າວພວມກ້າວໄປຂ້າງໜ້າຢູ່ນັ້ນ ກະຊວງປ້ອງກັນປະເທດສະຫະລັດ ຫຼືທໍານຽບຫ້າແຈ ກໍໄດ້ເປີດເຜີຍໃຫ້ຮູ້ລາຍລະອຽດເພີ່ມຕື່ມກ່ຽວກັບວ່າຕົນມີແຜນການຢ່າງໃດທີ່ຈະສັບປ່ຽນກໍາລັງທະຫານຂອງຕົນໄປຍັງຂົງເຂດ ແລະສ້າງຄວາມເຂັ້ມແຂງໃຫ້ແກ່ຄວາມສໍາພັນກັບບັນດາພັນທະມິດ ຂອງຕົນ ເລຶ່ອງນີ້ມັນໄດ້ກາຍເປັນທີ່ແຈ້ງຂາວແລ້ວວ່າ ການປັບປ່ຽນເພື່ອສ້າງຄວາມສົມດຸນຄືນໃໝ່ ດັ່ງທີ່ທໍານຽບຫ້າແຈມັກຈະເອີ້ນຄວາມພະຍາຍາມດັ່ງກ່າວ ມັນກໍຈະເປັນການປະຕິບັດການ ສ້າງຄວາມສົມດຸນກໍວ່າແມ່ນ ຕາມທີ່ຜູ້ສື່ຂ່າວວີໂອເອ William Ide ລາຍງານນັ້ນ ແມ່ນວ່າ ໃນຂະນະທີ່ບາງຄົນຍິນດີນໍາການຕັດສິນໃຈຂອງວໍຊິງຕັນ ທີ່ຈະຫັນປ່ຽນຄວາມສົນໃຈໄປຍັງຂົງເຂດເອເຊຍຫຼາຍຂຶ້ນໄປນັ້ນ ກໍປະກົດວ່າໄດ້ຍິນຄວາມວິຕົກກັງວົນຈາກປະເທດອື່ນໆ ໂຮມທັງຈີນນັ້ນນໍາ ຊຶ່ງເປັນນຶ່ງຂອງບັນດາປະເທດ ມະຫາອໍານາດທີ່ກໍາລັງກອງທັບພວມເຕີບໂຕຂຶ້ນນັບມື້ໃນຂົງເຂດ ຊຶ່ງທອງປານ ມີລາຍລະອຽດມາສະເໜີທ່ານ ໃນທຸກໆປີ ສະຫະລັດແລະໄທ ຈະຮ່ວມກັນເປັນເຈົ້າພາບທໍາການຊ້ອມລົບທີ່ໃຫ້ຊື່ວ່າ Cobra Gold ຊຶ່ງເປັນການຊ້ອມລົບທີ່ໃຊ້ເວລາຫຼາຍກວ່າ ນຶ່ງອາທິດທີ່ໃຊ້ກະສຸນປືນແທ້ແລະການປະ ຕິບັດການທີ່ກ່ຽວຂ້ອງກັບກຳລັງທະຫານຕ່າງໆຈາກທົ່ວຂົງເຂດ ການຊ້ອມລົບກັນທີ່ວ່ານີ້ ບໍ່ແມ່ນເລຶ່ອງໃໝ່ ແຕ່ເປັນນຶ່ງໃນການຊ້ອມລົບແບບຫຼາຍຝ່າຍທີ່ໃຫຍ່ ທີ່ສຸດໃນໂລກ ທີ່ເປັນການເນັ້ນຍໍ້າເຖິງຄວາມພະຍາຍາມຕ່າງໆທີ່ກໍາລັງດໍາເນີນໄປຢູ່ໃນຂະນະ ນີ້ ເພື່ອສ້າງຄວາມສົມດຸນໃນການມີໜ້າຂອງຕົນຄືນໃໝ່ໃນຂົງເຂດເອເຊຍ ທ່ານ ອັບບຣາຮໍາ ເດນມາກ ນັກວິເຄາະຄວາມໝັ້ນຄົງຜູ້ນຶ່ງປະຈໍາສໍານັກງານຄົ້ນຄວ້າເອເຊຍແຫ່ງຊາດ ກ່າວວ່າ: ເມື່ອເດືອນຜ່ານມານີ້ ທ່ານ ລີອອນ ພາແນດຕ້າ ລັດຖະມົນຕີປ້ອງກັນປະເທດສະຫະລັດ ໄດ້ໄປຢ້ຽມຢາມຫວຽດນາມເປັນຄັ້ງປະວັດສາດ ທີ່ໂຮມທັງ ການຢຸດແວ່ທີ່ອ່າວກໍາຣານ ອັນເປັນຈຸດສູນກາງພະລາທິການທະຫານ ທີ່ສໍາຄັນແຫ່ງນຶ່ງໃນປາງສົງຄາມຫວຽດນາມ ທ່ານພາແນດຕ້າ ກ່າວວ່າ ສະຫະລັດມີແຜນການທີ່ຈະເຄຶ່ອນຍ້າຍກອງທັບເຮືອຂອງຕົນ 60 ເປີເຊັນໄປຍັງຂົງເຂດປາຊິຟິກພາຍໃຫ້ໄດ້ໃນປີ 2020 ທ່ານ ພາແນດຕ້າ ກ່າວວ່າ: ນອກນີ້ແລ້ວ ໃນຂະນະນີ້ຟິລິບປິນກໍກໍາລັງຮ້ອງຂໍຄວາມຊ່ວຍເຫຼືອຈາກສະຫະລັດເພີ່ມຂຶ້ນ ແລະທີ່ປະເທດໄທນັ້ນ ທັງບັນດາເຈົ້າໜ້າທີ່ສະຫະລັດແລະໄທ ກໍາລັງປຶກສາຫາລືກັນ ທີ່ຈະ ໃຊ້ຖານທັບອາກາດອູ່ຕະເພົາ ໃຫ້ເປັນສູນ ກາງຖາວອນລະດັບຂົງເຂດເພື່ອການບັນເທົາທຸກ ດ້ານມະນຸດສະທໍາແລະໄພພິບັດ ແຕ່ວ່າ ການທີ່ສະຫະລັດມີການພົວພັນເພີ່ມຂຶ້ນນັບມື້ຢູ່ໃນຂົງເຂດເອເຊຍຕາເວັນອອກສຽງ ໃຕ້ນັ້ນ ແມ່ນຈະປະເຊີນກັບບັນຫາທ້າທາຍນາໆປະການ ຊຶ່ງທ່ານເດນມາກກ່າວວ່າ ສະຫະ ລັດຈະເອົາແບບຢ່າງໃນອະດີດຜ່ານມາ ໃຊ້ນັ້ນບໍ່ໄດ້ ທ່ານເດນມາກກ່າວວ່າ: ໃນຂະນະປະທານາທິບໍດີຟິລິບປິນ ທ່ານ ເບນິກໂນ ອາຄີໂນ ຢ້ຽມຢາມນະຄອນຫຼວງວໍຊິງຕັນ ຂອງສະຫະລັດ ເມື່ອເດືອນຜ່ານມານີ້ ພວກປະທ້ວງໄດ້ ເຕົ້າໂຮມກັນຢູ່ທີ່ບໍລິເວນນອກສະຖານ ທູດສະຫະລັດປະຈໍາຟິລິບປິນ ທີ່ພາກັນອອກສຽງສະແດງຄວາມເປັນຫ່ວງຕ່າງໆນາໆ ກ່ຽວ ກັບແຜນການ ເພື່ອເພີ່ມການຊ້ອມລົບທາງທະຫານຮ່ວມກັນ ແລະສັບປ່ຽນການມີໜ້າປະຈໍາ ການຂອງກອງທັບສະຫະລັດຢູ່ທີ່ນັ້ນ ຈີນ ຊຶ່ງເວລານີ້ເປັນປະເທດມະຫາອຳນາດ ທີ່ແສນຍານຸພາບທາງທັບເຮືອກໍາລັງເຕີບໂຕຂຶ້ນ ນັບມື້ຢູ່ໃນຂົງເຂດ ກໍໄດ້ຕໍາໜິຕິຕຽນສະຫະລັດ ທີ່ຈະເຄຶ່ອນຍ້າຍກອງທັບຂອງຕົນມາຍັງຂົງ ເຂດເອເຊຍ ແລະພ້ອມກັບຄວາມພະຍາຍາມຂອງສະຫະລັດທີ່ຈະສ້າງຄວາມເຂັ້ມແຂງໃຫ້ ແກ່ບັນດາພັນທະມິດທາງທະຫານຂອງຕົນນັ້ນ ຊຶ່ງປັກກິ່ງເອີ້ນຄວາມພະຍາຍາມນີ້ວ່າ ເປັນການ ເຄຶ່ອນໄຫວທີ່ບໍ່ຖືກກາລະເທສະ ແລະຮຽກຮ້ອງໃຫ້ສະຫະລັດຈົ່ງເຄົາລົບນັບຖື ຜົນປະໂຫຍດຂອງຕົນຢູ່ໃນຂົງເຂດ ທ່ານ Wu Shicun ປະທານສະຖາບັນແຫ່ງຊາດສໍາລັບການສຶກສາເຂດທະເລຈີນໃຕ້ ກ່າວວ່າ: ໃນຂະນະທີ່ມີການຊ້ອມລົບ Cobra Gold ລະຫວ່າງສະຫະລັດ ແລະໄທ ນັ້ນ ທັງຈີນແລະ ຫວຽດນາມກໍເຂົ້າຮ່ວມໃນຖານະເປັນຜູ້ສັງເກດການ ແລະສ່ວນໃຫຍ່ກໍເໝືອນກັບການ ເຄຶ່ອນຍ້າຍກອງກຳລັງຂອງສະຫະລັດໄປຍັງຂົງເຂດເອເຊຍນີ້ແລ້ວ ບັນດາເຈົ້າໜ້າທີ່ທະຫານ ສະຫະລັດກ່າວວ່າ ມັນເປັນການຊ້ອມລົບທີ່ບໍ່ໄດ້ແນເປົ້າໝາຍໃສ່ປະເທດໃດປະເທດນຶ່ງ ໂດຍສະເພາະ